Siluma plays football to honour his dad’s memory | Rekord Moot
Oopklubs oorheers ook ander eindstryde in Carltonbeker A-liga LitNet is #opdielug! | LitNet
LitNet Onderhoude 2019-06-12
Oor Afrikaans, in Afrikaans.
Die kort en kragtige Lekker LitNet-insetsel gesels oor:
♦ Afrikaans en Afrikaaps
♦ die herkoms van die taal
♦ en alles wat lekker is rondom Afrikaans
Net op Radio 786 – 100.4fm.
Die eerste gas op die maandelikse Lekker LitNet-insetsel is die Universiteit Kaapstad-student Riyaadh Lawrence.
Ons het met Riyaadh gesels oor sy LitNet-gedig “Van Diep Rivie’ na Mennenberg”.
Riyaadh het meer vertel oor:
◊ sy passie en liefde vir Afrikaaps
◊ sy mentors
◊ die stigmatisering van Afrikaaps teenoor Standaardafrikaans
◊ die stryd van Afrikaapse leerders in Standaardafrikaanse en Standaardengelse klasse
◊ Afrikaaps op die Kaapse Vlakte
◊ Engels “vs” Afrikaaps op skool en by die huis
◊ Afrikaaps op universiteit, en
◊ Afrikaaps as lewenskragtige skryftaal.
Luister hier na Lekker LitNet se eerste insetsel:
By die Radio 786-ateljee in Athlone, Kaapstad. Van links: Riyaadh Lawrence, Robyn van de Rhede, Menán van Heerden en Zainab Bean (programbestuurder by Radio 786). (Foto: Fatima Allie)
♦ Riyaadh Lawrence
Riyaadh studeer maatskaplike ontwikkeling, linguistiek en Afrikaans aan die Universiteit Kaapstad.
Hy is van die Kaapse Vlakte en sy ervarings daar kom baie in sy gedigte voor. Om openlik oor die waarheid te skryf, glo hy, sal ons miskien nie heeltemal genees nie, maar dit bring daai bietjie peace.
Hy is versot op Afrikaaps en die meeste van sy werk is die gevolg van sy liefde vir die taal. Hy wil graag die stigma van Afrikaaps met sy kuns teëwerk en trots vir hul taal terugsit in sprekers se harte. “Die teks is ʼn liggaam en die liggaam is ʼn teks.”
♦ Robyn van de Rhede
Robyn matrikuleer aan die Hoërskool Bellville en gaan studeer daarna drama en teater aan die Universiteit Stellenbosch.
Daar ontdek sy gou haar liefde vir die akademie en besluit toe om haar studie voort te sit.
Sy verower haar meestersgraad in 2015, gevolg deur ʼn Nagraadse Onderwyssertifikaat later dieselfde jaar.
Robyn is tans die drama-onderwyser by Hoërskool Apex, bied die radioprogram Sondag-Joernaal aan op RSG, en dien as beoordelaar op die kykNET Fiësta-paneel.
♦ Menán van Heerden
Menán spreek in haar MA-verhandeling oor die teaterproduksie Afrikaaps die kwessies aan wat in die radio-insetsel uitgelig word.
Lees meer oor Afrikaaps op LitNet: https://www.litnet.co.za/afrikaans-language-dissent.